open-index/open-wikipedia-markdown huggingface dataset:
Eyvind Johnson

**Eyvind JOHNSON** (prononcata **ĝonsn**; naskiĝis la  en Svartbjörnsbyn, mortis la  en Stokholmo) estis sveda verkisto. Li aliĝis al la Sveda Akademio en 1957. En 1974 li ricevis la Nobel-premion pri literaturo kune kun la Harry Martinson laŭde pro "sia arto kiel verkisto, kun profunda kompreno pri spaco kaj tempo, en la servo de libereco."

## Listo de verkoj 
* *De fyra främlingarna* (noveloj, 1924)
* *Kommentar till ett stjärnfall* (romano, 1929)
* *Romanen om Olof* (romanciklo, 4 partoj, 1934-37)
* *Soldatens återkomst* (romano, 1940)
* *Grupp Krilon* (romantrilogio, 1941-43)
* *Strändernas svall* (romano, 1946)
* *Drömmar om rosor och eld* (romano, 1949)
* *Hans nådes tid* (romano, 1960)
* *Några steg mot tystnaden* (romano, 1973)

## En Esperanto aperis 
* *Etoliano ; Kari* / trad. Ferenc Szilágyi en: *Vespera ruĝo anoncas ventegon*, sveda novelaro, p.&nbsp;123 - 143
* *Viro en Etolio ; Halto en marĉlando*. - En: *Nobela Novelaro* : sep noveloj de tri svedaj nobelpremiitoj. - p.&nbsp;18-36

Kategorio:Svedlingvaj verkistoj
Kategorio:Nobel-premiitoj pri literaturo
Kategorio:Membroj de la Sveda Akademio
Kategorio:Proleta literaturo
Okříšky

eta|maldekstra|250px|Stacidomo en Okříšky
**Okříšky** estas kampurbo en Ĉeĥio, en Moravio, apud la urbo Třebíč, kun  (), kun industrioj konfekcia, lignaĵista kaj brikfarista. 

## Historio
La unua mencio pri la komunumo devenas el la jaro 1371.

La origina vilaĝo apartenis al la burgo Rokštejn. Loka renesanca fortreso estis en la 17-a kaj 18-a jarcentoj rekonstruita je kastelo. Gotika kirko de Virgulino Maria estis rekonstruita en la 19-a jarcento. Proksime terenoj por skiado.

En loka elementa lernejo jam plurajn jarojn funkcias infana Esperanto-rondeto.

## Loĝantaro 
## Eksteraj ligiloj 
* Oficiala retejo en Esperanto

Kategorio:Municipoj en distrikto Třebíč
Kategorio:Kampurboj en distrikto Třebíč
Kategorio:Kampurboj en Moravio
Kategorio:Havantoj de retpaĝaro en Esperanto
Kategorio:Setlejoj en Křižanova montetaro
Joseph Ferdinand Berger

**Joseph Ferdinand BERGER** - prononco , naskiĝis la 7-an de oktobro 1894 en Edersdorf, tiam Aŭstrio-Hungario, hodiaŭ Edrovice en Ĉeĥio; mortis la 28-an de marto 1976 en Kolonjo - estis unu el la plej konataj agantoj de la germana Esperanto-movado.

Li lernis Esperanton en 1910, fondis grupon en Waldshut (suda Germanio) kaj gvidis kursojn tie, en Kordovo (Hispanio) kaj en Kolonjo. Li kunlaboris por pluraj Esperanto-gazetoj, i.a. por Lingva Kritiko. En 1926 li estas konatiĝinta kun Teo Jung en Hispanio, kiu dungis lin kiel redaktoro de Heroldo de Esperanto dum pluraj jaroj. De 1934 li estis gvidestro de Rejnlanda-Vestfalia Esperanto-Ligo (Revelo).

Post la dua mondmilito Berger estis redaktoro de *Esperanto-Post, Germana Esperanto-Revuo* kaj *Okcidentgermana Revuo.* Li verkis multajn recenzojn, ofte sub la pseŭdonomo ***Josebo***.

## Verkoj 
El la germana li tradukis du romanojn de Erich Maria Remarque, *En Okcidento Nenio Nova* (1929, kun aliaj) kaj *La Vojo Returne* (1931); el la hispana, la romanon *La Amo en la Jaro Dekmil* de José de Elola (1932) kaj la rakonton *La ĵusnaskito, la nekredebla historio* (1937) de Ricardo Becerro de Bengoa (1845-1902). Li verkis la originalaĵon *Niko kaj Nina* (1952). Li esperantigis ankaŭ la kanton *Lili Marleen* de Hans Leip.
### Recenzoj
Pri *Niko kaj Nina*

## Foto 
* Heroldo de Esperanto 10a jaro 1929, n-ro 12 (508), p.&nbsp;1, represita en la aŭtobiografio de Teo Jung, Ĉiu Ĉiun, p.&nbsp;213.

## Eksteraj ligiloj 
* Artikoloj  de kaj pri Joseph Ferdinand Berger en Elektronika Bibliografio de Esperantaj Artikoloj (EBEA)
* [Libroj kaj aliaj dokumentoj](http://search.obvsg.at/primo_library/libweb/action/search.do?dscnt=0&scp.scps=scope%3A(ONB_aleph_esperanto)&tab=onb_sondersammlungen&mode=Basic&vl(freeText0)=joseph+ferdinand+berger&vid=ONB&fn=search) de kaj pri Joseph Ferdinand Berger en la Kolekto por Planlingvoj kaj Esperantomuzeo 

Kategorio:Germanaj esperantistoj
Leopold Berger

**Leopold BERGER** (naskita la  en Vrchoslav – mortis la  en Prachatice) estis ĉeĥa ĥemia inĝeniero, aktivanta en Potštejn.

Li estis esperantisto ekde 1908 kaj agis kiel funkciulo de diverslokaj kluboj. Li fondis *Boheman Esperanto-Servon* kaj eldonis BES-an Adresaron. Li eldonis jarkolektojn de propagandaj gazetoj kaj verkis Ĉeĥa-Esperanto Vortareton, aperintan en 1930 (en la vortaro erare indikita 1929), 2a eld. 1930, 96 + 2 paĝoj.

## Verkoj
*'''BES-adresaro de l' esperantistoj el ĉiuj landoj** (1919, 1920, 1921, 1922-1923, 1924, 1927, 1928, 1929, 1931, 1932, 1934, 1935-1936, 1937, 1939)
***Česko-esperantský slovníček** (1929, 1930)

## Gazetoj
***Interŝanĝa bulteno (Tauschbulletin)**, eldonata de UEA, redaktas Lepold Berger
***Esperantský svět** (Esperanto-mondo) estis ĉeĥlingva propaganda gazeto (kvin kajeroj inter oktobro 1928 kaj decembro 1929)
***Kalejdoskopo de l' vivo** (organo de Bohema Esperanto-Servo, kvar kajeroj en 1930)

## Fontoj
*Enciklopedio de Esperanto (p. 48)
*Stanislav Kamaryt: **Historio de la Esperanto-movado en Ĉeĥoslavakio''' (p. 58, 60, 73, 74, 98, 105, 191, 192, 238) 

## Eksteraj ligiloj 
[Libroj](http://search.obvsg.at/primo_library/libweb/action/search.do?dscnt=0&scp.scps=scope%3A(ONB_aleph_esperanto)&tab=onb_sondersammlungen&mode=Basic&vl(freeText0)=leopold+berger&vid=ONB&fn=search) de Leopold Berger en la Kolekto por Planlingvoj kaj Esperantomuzeo 

Kategorio: Ĉeĥaj esperantistoj
Kategorio: Esperanto-vortaristoj
Jaroslav Seifert

**Jaroslav SEIFERT** (naskiĝis la 23-an de septembro, 1901 en Prago, mortis la 10-an de januaro, 1986) estis ĉeĥa lirika poeto, verkisto, ĵurnalisto kaj tradukisto, ricevinta Nobel-premion de literaturo en 1984 "por lia poezio kiu dotita kun freŝeco, sensualeco kaj riĉa inventemo disponigas liberigan bildon de la neregebla spirito kaj ĉiuflankeco de homo". Malgraŭ komplikaj rilatoj kun komunista registaro li ricevis ankaŭ titolon de Nacia artisto. Li estis kreanto de nova direkto - poetismo.

Seifert estis unu el la fondintoj de la gazeto "Devětsil" kune kun Vítězslav Nezval. Kiel membro de la Komunista Partio li estis redaktoro de kelkaj partiaj gazetoj ("Rovnost", "Srsatec" kaj "Reflektor") kaj laboris en presejo.

En 1929 Seifert forlasis la Komunistan Partion kun grupo de amikoj kaj estis inter la subskribintoj al la platformo kiu kontraŭbatalis la bolŝeviksimbolojn kiuj disvastiĝis inter la partigvidado. Dum la 1930-aj kaj 1940-aj jaroj li laboris kiel ĵurnalisto inter socialdemokratiaj rondoj. En 1949 li retiriĝis de ĵurnalismo kaj dediĉis sin al verkado.

De 1968 ĝis 1970, Seifert gvidis la Ĉeĥoslovakan Verkistoj-Unuiĝon. En 1977 li estis inter la subskribintoj de la "Ĉarto 77" kiu kontraŭbatalis la reĝimon en la lando.

## Esperantigitaj verkoj 
Li estis tre ŝatata poeto de E-tradukanto Jiří Kořínek.
* *Adiaŭ, bela mia flam*' (tr. J. Kořínek)
* *Al vi, ho amo, flugu la salut* (tr. J. Kořínek)
* *Antaŭ ol printempo venos* (tr. T. Pumpr)
* *Aŭtuna Rekviemo*(tr. T. Pumpr)
* *Aŭtuna rememoro* (tr. R. Hromada)
* *Aŭtuno* (tr. J. Kořínek)
* *Barikado el florantaj kaŝtanarboj* (tr. T. Pumpr)
* *Ĉeĥa kanto* (tr. T. Pumpr)
* *14. IX. 1937* (tr. R. Hromada)
* ''En angulo ĉe l' patrino* (tr. R. Hromada)
* *Flago de la Respubliko* (tr. J. Kořínek)
* *La fraŭlino el la kvara* (tr. J. Kořínek)
* *Junio* (tr. R. Hromada)
* *Kanto* (tr. Jan Havran)
* *Kanto* (tr. J. Kořínek)
* *Kanto Novjara* (tr. J. Kořínek)
* *Kanto pri la milito* (tr. Kořínek)
* *Kanto pri la naska lando* (tr. J. Kořínek)
* *Kanto pri Viktorka* (tr. J. Kořínek)
* *El La kometo de Halley* (tr. J. Kořínek)
* *Konvolvulo* (tr. J. Mráz)
* *Kristnaska kanto* (tr. R. Hromada)
* *Kronplekto da sonetoj* (tr. J. Kořínek)
* *Luno super la tombo* (tr. R. Hromada)
* *Malnova muelejo* (tr. J. Kořínek)
* *Mozart en Prago* (tr. T. Pumpr)
* *Nokto* (tr. R. Hromada)
* *Panjo* (tr. J. Kořínek - libroforme Ljubljana 1960)
* *Poeto kaj aliaj metioj* (tr. J. Kořínek)
* *Praha* (tr. J. Kořínek)
* *Printempa tago* (tr. J. Kořínek)
* *Printempa tago* (tr. R. Hromada)
* *Printempo sur Petřín* (tr. J. Kořínek)
* *Salika fajfilo* (tr. J. Kořínek)
* *Septembro* (tr. J. Kořínek)
* *Sub kor' patrina* (tr. J. Kořínek)
* *La ventumilo de Božena Němcová'' (tr. J. Kořínek)

## Eksteraj ligiloj 
* Rete legeblaj verkoj 

Kategorio:Nobel-premiitoj pri literaturo
Kategorio:Ĉeĥlingvaj verkistoj
Kategorio:Ĉeĥaj poetoj
Kategorio:Homoj el Prago
Alfons Bertoli

**Alfons BERTOLI** (naskiĝis en 1895 en Zadar; mortis la  en Zagrebo) estis kroata esperantisto. Li tre frue aliĝis al Esperanto. Post la unua mondmilito li multe laboris en Zagreba Esperanto-Societo, samtempe estante helpanto de la redaktoro de *La Provo* kaj *Konkordo.* Li estis la unua funkcianta sekretario de Sudslava Esperanto-Ligo kaj estis kunlaboranto de *Heroldo de Esperanto.*

## Referencoj 
Kategorio:Kroataj esperantistoj
Paul Boulet

**Paul BOULET** [bule] (Brebières (apud Arras), 2-a de januaro 1884 - 28-a de junio 1971 en  Vaucresson, 92) estis franca esperantisto kaj vortaristo, profesie supera administranto de la Doganoj ĉe la Ministrejo de la Financoj.

Boulet esperantiĝis en 1902. Li estis sekretario de la Organiza Komitato de la 1-a Universala Kongreso 1905 en Bulonjo ĉe Maro. Li kunfondis la grupon de Rouen, gvidis kursojn, kunlaboris en La Revuo. Ano de la Lingva Komitato de 1909. Li eksiĝis pro troa laboro.

## Verkaro 
* *Du mil novaj vortoj ĉerpitaj el la verkaro de Dro L.L. Zamenhof netroveblaj en Universala vortaro :* kun sep naciaj tradukoj kaj referencoj montrantaj la lokon, kie ĉiu vorto troviĝas, Paris : Hachette, 1908, XI + 72 p. ("Esperanto Kolekto de *La Revuo*")
* kun Alfred Michaux: ''Méthode pour apprendre seul l' Espéranto*, 1905.
* Sola: *1a Universala Kongreso de esperanto en Boulogne-sur-Mer (aŭgusto 1905a) :* *Kongresa Libro*, Boulogne-sur-Mer : Presejo G. Hamain, [1905], 122 p.
* "La Langue Auxiliaire Internationale", en *Bulletin de la Société Protectrice des Animaux*, 01.11.1905 [?], 15 [???] kaj p. 41-52, "Enthalten in: Zeitungsausschnitte 1898-1915 / Sammlung Hachette, Mappe 47".
* *Franca Gramatiko por Esperantistoj*, Dijon : Presejo Jobard, 1907, 85 p. ; kun "Antaŭparolo" de S-ro E. Boirac, Rektoro de la Akademio de Dijon (2-a milo).
* *Tri Monologoj*, Boulogne-sur-Mer : presejo Hamain, 1907, 14 p. ; enhavas : *La tragedio de la strato Meslay* [de Esse kaj Gerny] ; *La bano de la Pastro* [de G. Maurevert] ; *Funebra parolado pri S-ino Burgô* [de G. Nadaud].
* *Du mil Novaj Vortoj* *ĉerpitaj el la Verkaro de Dro L.L. Zamenhof netroveblaj en Universala Vortaro :* *kun sep naciaj tradukoj kaj referencoj montrantaj la lokon, kie ĉiu vorto troviĝas*, Paris : Hachette, 1909, XV + 75 p. , 2-a eldono korektita ; kun Préface de Théophile Cart.
* Kunlaboris kun Théophile Cart en vortaroj Franca-Esperanto kaj Esperanto-Franca.
* "Doganoj", en *Raportoj kaj konkludoj* [de la] *Internacia konferenco "Esperanto en moderna vivo" : Esperanto en lernejoj, sciencoj kaj teknikoj, internacia trafiko, intelektaj interŝanĝoj*, Paris, 1937, p. 62-66.
* *Cours de législation et de réglementation douanières, École professionnelle des vérificateurs des douanes*, Poitiers : P. Oudin, 1938 (3-a eld.), VI + 612 p.

## Tradukoj 
* *Historio de Cosette" de Victor Hugo, Lingvo Internacia 1906, p. 310-316

## Eksteraj ligiloj 
* Libroj de kaj pri Paul Boulet en la Kolekto por Planlingvoj kaj Esperantomuzeo 
* Traduko de Historio de Cosette el la romano La Mizeruloj de Victor Hugo en Lingvo Internacia 1906, p. 310

## Referencoj 
BOULET, Paul
Boulet, Paul
Boulet, Paul
Boulet, Paul
Oskar Berman

**Oskar (Ozer) Berman** (naskiĝis en 1882 en Łódź, Pollando; mortis la 6-an de julio 1975 en Ĥadera, Israelo) – esperantisto ekde 1915, vic-ĉefdelegito de Universala Esperanto-Asocio, fakdelegito pri ĵurnalismo en Israelo kaj membro de Universala Esperanto-Asocio ekde 1939. Prezidanto de Lodza Esperanto-Societo. Li verkis multajn proprajn artikolojn pol-, german- kaj hebrelingvajn.

Li laboris por Esperanto precipe sur turisma kampo kaj gvidis karavanojn. Berman estis aktivulo de Juda Landkona Asocio, en kies gazeto *Wiadomości ŻTK* (Novaĵoj de Juda Landkona Asocio) li redaktis la rubrikon *Wiadomości Esperanckie* (Esperanto-novaĵoj). Dum la 6-a Tutpollanda Esperanto-Kongreso li estis la ĉefrespondeculo pri ekskursoj.

Profesie Berman estis komercisto, ekonomiisto, raportisto pri komercaj aferoj en diversaj gazetoj; laŭ artikolo en Israela Esperantisto li estis direktoro de la teksindustria fabriko Widzewska Manufaktura.

En 1935 Oskar Berman transloĝiĝis al Israelo kaj laboris en la Ministerio pri edukado. En la nova loĝlando li iĝis honora membro de Esperanto-Ligo en Israelo.

## Referencoj 
Kategorio:Israelaj esperantistoj
Kategorio:Polaj esperantistoj
Kategorio:Lodzanoj
Herman Boucon

**Herman BOUCON** (bukon), franco, profesoro. Naskiĝis la 4-an de oktobro 1856 en Villars-Saint-Georges (apud Besançon). Esperantisto de 1898. En 1902 post multaj klopodoj Boucon fondis en Annecy (Savoie) unu el la unuaj francaj grupoj. Gramatikisto, li batalis energie kontraŭ reformemuloj.

Multaj artikoloj en diversaj gazetoj, ofte subskribitaj per "H. B.". Lia rakonto *Mia lasta klaso en la vilaĝa lernejo* aperis en la kolekto *Laŭroj*. Verkis tradukon de Molière: La Mizantropo, en amfibrakaj versoj (1930). Membro de la Lingva Komitato (LK) de 1909 ĝis minimume 1929 (vd. tiujaran jarlibron de UEA).

## Verkoj
**Humoraĵoj*. Eld. Oskar Ziegler & K°, Oberfranken, 1919, 16 paĝoj 14 X 10,5 cm.

* *Kleraj virinoj*, Molière, UFE, Parizo, 1992, tradukis H. Boucon.

## Referencoj 
Boucon, Herman
Kategorio:Akademio de Esperanto
Antonina Justinovna Borovko-Ĉajkovskaja

**Antonina Justinovna	BOROVKO-ĈAJKOVSKAJA** (naskita en 1872 en Simferopolo, Krimeo; mortinta en 1948) estis rusa esperantistino.

Antonina Ĉajkovskaja havis polan patron kaj grekan patrinon, kiu mortis dum la nasko. Antonina lernis en gimnazio de Simferopolo kaj tuj en 1887 esperantistiĝis. En 1890, en la Esperanto-klubo de Odeso, ŝi konatiĝis kun Nikolaj Afrikanoviĉ Borovko, kiu fariĝis ŝia edzo. 

Ŝi ŝajne estis la unua, kiu nomis la *Lingvon Internacian* de D-ro Zamenhof per la plumnomo de ĝia aŭtoro: *Esperanto.* Grabowski, al kiu Zamenhof legis leteron ŝian, komentis, ke jes ja *Esperanto* estus konvena nomo por la *Lingvo Internacia*. 

En 1892 en *La Esperantisto* aperis ŝia rakonto *La terura nokto.*

En 1893 ŝi iniciatis, eldonis kaj dissendis alvokon, aprobitan de L. L. Zamenhof, kontraŭ reformoj en Esperanto, post kiam W. H. Trompeter rifuzis presigi ĝin en *La Esperantisto.* 

En 1895 ŝi akompanis tra Krimeo kiel Esperanto-gvidisto la svedajn esperantistojn Valdemar Langlet kaj Erik Etzel, kiuj entreprenis unuan vojaĝon per Esperanto tra Rusio. Tiun unuan aplikon de Esperanto en praktiko Borovko priskribis en la revuo *Nedelja.* 

Poste ŝi prelegis pri Esperanto en vaporŝipoj krozantaj inter Odeso kaj Jalto, organizis loterion por la gazeto *Lingvo Internacia,* multe propagandis Esperanton kaj varbis interalie la faman verkiston V. G. Korolenko.

Ŝi naskis ses infanojn, kiuj plejparte mortis junaĝe. Plenkreskis tamen filino Nina, kiu edziniĝis kun Valdemar Langlet.

## Eksteraj ligiloj 
* Jefim Zajdman: *Tri brilaj paroj*
* Nina Borovko-Langlet rakontas pri sia patrino

Kategorio:Rusiaj esperantistoj
Kategorio:Naskiĝintoj en Krimeo
Nikolaj Afrikanoviĉ Borovko

**Nikolaj Afrikanoviĉ BOROVKO** ( , ; la 3-an de aŭgusto 1863 en Zaslavo, gubernio Volina, la Rusia imperio — la 15-an de aŭgusto 1913 en Simferopolo, Krimeo, la Rusia imperio) estis unu el la unuaj pioniroj de la Esperanto-movado en Rusio. En la Esperanta movado, li uzis la pseŭdonimon **Enbe el Odeso**, ŝajne el liaj inicialoj “NB” legataj ruse.

## Vivo 
### Junaĝo 
Borovko naskiĝis la 3-an de Aŭgusto (laŭ la Julia kalendaro; la 15-an de aŭgusto laŭ la Gregoria). Li estis la kvara filo de la nobelo Afrikan Ivanoviĉ Borovko (); lia patrino mortis kelkajn horojn post la nasko de Nikolaj. Tiu novelo estas unu el la plej fruaj prozaj literaturaĵoj en Esperanto.

Viktor Pajuk tradukis la rakonton “En la tombo” en la ukrainan. Sébastien Castelbou publikis ĝin francen en 2022 por la revuo *Le Novelliste n°6.*

Krome, li verkis nefikciajn artikolojn kiel *La psiĥologio de pensado*, *Optikaj iluzioj*, *La psiĥologio de sonĝoj*, kaj *Nova teorio pri sonformigo en gramofono*; la manuskripto de la ĉi-lasta restis neeldonita kaj perdiĝis.

### Tradukoj 
Borovko tradukis plurajn verkojn al Esperanto. Interalie, li tradukis *La ŝtona gasto* de Puŝkin en 1895. Li ankaŭ helpis A. Kofman pri la traduko de la teatraĵo *Kaino* de George Byron (eldonita en 1821). Li ankaŭ tradukis la poemon *La Malliberulo de Chillon* () de Byron.

Borovko ankaŭ tradukis la slavan epopeon *Parolo pri la militiro Igora*, sed la manuskripto perdiĝis.

## Referencoj 
## Eksteraj ligiloj 
* *En la tombo* (en Vikifontaro)
* Verkoj de kaj pri Nikolaj Borovko en la Kolekto por Planlingvoj kaj Esperantomuzeo 

Kategorio:Rusiaj esperantistoj
Kategorio:Ukrainaj esperantistoj
Kategorio:Esperanto-verkistoj
Kategorio:Naskiĝintoj en Krimeo
Nikolaj Borisov

**Nikolaj BORISOV** estis sovetiano, ruso kaj esperantlingva verkisto. Li naskiĝis la 11-an de oktobro 1889. Aŭtoro de la fama filmromano "Ukrazio" (pri la epoko de civil-milito en Ukrainio 1919) kaj de la teksto por opero "Ferenĝi", multfoje prezentita en operteatroj de Ĥarkiv, Odeso, Tiflis, Taŝkent kaj aliaj urboj de Sovetunio. Malnova Esperantisto. Ankoraŭ en 1914 en Odeso aperis lia unua libro en Esperanto Intima parolad', poezio de ego-futuristoj, unika dokumento de futurismo en Esperanto. En 1931 aperis ukrainlingve lia romano Kvint, verkita en stilo de aventur-detektiva filmromano, laŭ materialo de internacia laborista Esperanto-korespondado. La romano vigle agitas por Esperanto kaj rekomendas la aŭtoron kiel majstron de interesa temo. En Esperanto li verkis originalan novelaron La hundo de Lia Majesteco k. a. En 1931 Borisov estis ĉefiniciatinio de IAREV. Ekzekutita en 1937 dum la granda purigo.

## Notoj 
Kategorio:Viktimoj de Stalinismo
Kategorio:Sovetiaj esperantistoj
Kategorio:Futurismo
Kategorio:Murditaj esperantistoj
Jules Borel

**Jules BOREL** (naskiĝis la  en Couvet, mortis la  en Couvet) estis svisa esperantisto kaj eldonisto. Lia frato estis svisa esperantisto kaj eldonisto Jean Borel.

De 1900, li estis direktoro de la presejo kaj eldonejo Möller & Borel, Berlino. Li estis propagandisto kaj estrarano de diversaj Esperantaj societoj. En 1944, la presejo, kiu havis pli ol 200 laboristojn, detruiĝis dum bombardado. Post la bombardado, Borel reiris al Couvet.
## Verkoj
***Die Frage einer internationalen Hilfssprache und das Esperanto**. Eld. Esperanto-Verlag Möller & Borel, Berlin, 1907 (?)

Borel, Jules
Émile Borel

**Felix Edouard Justin Émile BOREL** (n. la 7-an de‏ januaro 1871 - m. la 3-an de februaro 1956) estis franca ŝtatisto kaj matematikisto. Li estis honora membro de UEA.

Borel estis edukita ĉe la Supera Normala Lernejo en Liono, kie li poste funkciis kiel instruisto kaj rektoro de 1897 ĝis 1909, kiam li estis nomumita profesoro pri matematiko ĉe la Sorbonne. Jam antaŭ la jaro 1904, kiam fondiĝis la unua urba Esperanto-grupo Amikaro Esperantista de Lyon, en la urbo estis radiostacio kun konstantaj esperantaj disaŭdigoj per laboro de Émile Borel, kiuj impresis interalie la tiutempan urbestron Herriot, kiu iĝis valora idea subtenanto de Esperanto kaj de la loka grupo. En 1921 Émile Borel estis elektita al la Franca Akademio de Sciencoj. 

Borel estis membro de la francaj socialisma kaj radikal-socialisma partioj. Kiel aktiva membro de tiuj partioj li estis elektita al la Ĉambro de Deputitoj en 1924, kaj en 1925 estis nomumita Ministro de la Mararmeo de la Franca Registaro. Dum la Dua Mondmilito Borel estis membro de la franca rezistado ĝis sia aresto en 1941 fare de la okupanta germana armeo.

Kiel matematikisto, Borel iĝis fama ĉefe pro siaj kontribuoj al la teorio de mezuro kaj probablokalkulo. Inter 1921 kaj 1927 Borel publikigis kvar artikolojn pri ludoteorio.

En 1940, kune kun la ŝakisto André Chéron, li verkis libron pri la matematika teorio de la ludo de Briĝo. La libro nomiĝas: *Théorie Mathématique du Bridge*. La libro traktas probablecojn en briĝo.

Unu el la krateroj sur la luno estas nomita laŭ li.

## Konceptoj nomitaj laŭ li 
* Sumado de Borel
* Borel-Cantley-lemo
* La lemo de Borel
* Borel Grupo
* Heine-Borel-teoremo
* La paradokso de Borel-Kolmogorov
* La kvanto de Borel

## Vidu ankaŭ 
* Andre Ŝaron
* La tajpa simio frazo

## Eksteraj ligiloj 
Kategorio:Membroj de la franca Akademio de Sciencoj
Kategorio:Lernintoj de École Normale Supérieure (strato Ulm, Parizo)
Kategorio:Francaj ministroj
Kategorio:Francaj rezistantoj
Kategorio:Instruistoj en la Universitato de Lille
Kategorio:Probabloteoriistoj
Kategorio:Francaj matematikistoj
Kategorio:Francaj politikistoj
Kategorio:Premiitoj per la franca Militkruco 1939-1945
Kategorio:Premiitoj per la franca Medalo de Rezistado
Kategorio:Grandaj krucoj de la Honora Legio
Kategorio:Francaj militistoj de la Unua Mondmilito
Kategorio:Mezuroteoriistoj
Kategorio:Politikistoj de Okcitanio (franca regiono)
Kategorio:Homoj de Aveyron
Norman Booth

**Norman BOOTH** (budh) naskiĝis la 9-an de aprilo 1894 en Netherton, Huddersfield - mortis la 30-an de junio 1976 en Bridlington, Britio kaj estis angla esperantisto.

Li lernis la Internacian Lingvon en 1912 kaj aktivis ĉefe en Skolta Esperanto-Ligo, dum multaj jaroj kiel ĝia sekretario, poste vicprezidanto kaj honora prezidanto. Li mem estris skoltan grupon kaj verkis multajn artikolojn pri Esperanto kaj skoltismo.

Li estis fervora propagandisto de Esperanto kaj verkis multajn nacilingvajn kaj Esperantajn artikolojn, kunorganizis siatempe Britan Kongreson de Esperanto en Bridlington, longtempe plenumis la taskojn de delegito kaj fakdelegito de UEA.

EdE-B

BOOTH, Norman
Kategorio:Britaj esperantistoj
Samuel Johnson

D-ro **Samuel JOHNSON** (prononcata **ĝonsn**; naskiĝis la 17an de septembro, 1709, mortis la 13an de decembro, 1784) estis angla verkisto, eldonisto, literaturkritikisto kaj leksikografo.

Johnson naskiĝis en Lichfield, Staffordshire, la filo de librovendisto. Pro financaj problemoj li ĉesigis sian studadon en Oksfordo sen diplomo kaj eklaboris kiel instruisto. Ekde 1737 li loĝis en Londono.

Johnson verkis beletron (poezion kaj prozon), gazetraportojn, kaj plurajn sciencajn verkojn. Lia literaturscienca ĉefverko estas la dek-voluma *Lives of the English Poets* ("Biografio de la anglaj poetoj"), kiu prezentis anglajn poetojn kaj ties verkojn. Lia leksikografio ĉefverko *A Dictionary of the English Language* ("Vortaro de la angla lingvo") dum cent jaroj estis la plej renoma anglalingva leksikono. Li kontribuis al diversaj ĵurnaloj, ekz. *The Rambler* kaj *The Idler*, kaj li eldonis la verkaron de William Shakespeare je ok volumoj. Li ludis centran rolon inter aro da intelektuloj, ekz. Oliver Goldsmith, Edmund Burke, David Garrick kaj James Boswell, kiu verkis biografion pri li.

Samuel Johnson mortis en 1784 en Londono.

## Listo de verkoj 
* *London* (poemo, 1738)
* *The Vanity of Human Wishes* (poemo, 1749)
* *Irene* (tragedio, 1749)
* *A Dictionary of the English Language* (leksikono, 1755)
* *The History of Rasselas, Prince of Abissinia* (romano, 1759)
* *The Lives of English Poets* (literaturkritika verko, 10 vol., 1779-1781)

## En Esperanto aperis 
* *Mansardo kaj ĝiaj loĝantoj* : (el la *Rambler*) ; *Antaŭparolo al la angla vortaro ; Disertacio pri la flugarto* : (ĉapitro VI de *La historio de Rasselas, princo de Abisenio*). – En: Angla antologio. – vol. 1. - p. 281-189

Dosiero:Sjohnson-eminent.jpg|
Dosiero:Samuel_Johnson_by_Joshua_Reynolds.jpg|
Dosiero:GoughSquare-No.17.jpg|

## Eksteraj ligiloj 
* 
* http://onlinebooks.library.upenn.edu/webbin/book/search?amode=start&author=Johnson%2c%20Samuel 
* http://www.fzc.dk/Boswell/People/people.php?id=17 
* http://www.thrale.com/history/english/hester_and_henry/hesters_writings/johnson_anecdotes.php  

Kategorio:Anglaj verkistoj
Kategorio:Lichfield
Honoratus Bonnevie

**Honoratus BONNEVIE** [boneVI] estis norvega licenciato de filologio kaj esperantisto. Li naskiĝis je la 19-a de oktobro 1858, mortis la  en Oslo. Li estis prezidanto de la Norvega Esperantista Ligo, membro de la Lingva Komitato, delegito de Internacia Scienca Asocio Esperanta kaj Honora membro de UEA.

Ĉe la universitato Bonnevie studis filologion, precipe latinan, germanan, grekan kaj pranorvegan lingvojn. Li okupiĝis pri kalendaraj demandoj, kaj verkis libron pri la problemo. Li eklernis Esperanton la 29-an de oktobro 1906. Li iĝis prezidanto de Esperanto-Klubo en Oslo kaj prezidanto kaj sekretario de la Norvega Esperantista Ligo.

Li estis ĉefredaktoro de *Norvega Esperantisto* unue 1912–1914, kiu komence de 1915 estis anstataŭigita en Norvego de la gazeto de la sveda esperanto-movado, La Espero. Li daŭris kiel kunredaktoro de tiu gazeto 1915–1920 kun la svedoj John Lundgren kaj Johan Helsing ĝis junio 1918, kaj poste tio kun Paul Nylén ĝis decembro 1920.

Bonnevie skribis ke oni unue anoncis la kunigon en Norvega Esperantisto en 1914 kaj ke kelkaj de la malplimulto kiu respondis ”promesis subtenon kaj esprimis konsenton”. Laŭ li, la kunigon estis farindan pro ekonomiaj kialoj (eble rilate al la unua mondmilito), pro kunhelpi al skandinava kunlaboro, kaj pro la ”dum pacaj tempoj ripetitan plendon ke estas tro multe da gazetoj”. Li estis priskribita kiel ”sindona, laborema, ĉiam helpema kaj bonkora samideano”.

## Verkoj
* *Esperanto-norsk ordbok.* Oslo: Arbeider Forlag, 1926. IX, 52 p. 
* *Esperanto grammatikk og ordlister Esperanto-Norsk og Norsk-Esperanto.* Oslo: Norvega Esperantista Ligo, 1927. [2], 64, [2] p.
* *La forĝisto kiun ili ne kuraĝis enlasi en Inferon* – traduko de verko de Jørgen Moe. Aperis en La Espero n-ro 11, novembro 1917.

## Referencoj
* 

Kategorio:Norvegaj esperantistoj
Kategorio:Esperanto-vortaristoj
1709

**1709** estis normala jaro komenciĝanta marde (ligilo montras kalendaron).

## Eventoj 
* Nakamikado iĝis imperiestro de Japanio kaj Tokugawa Ienobu iĝis ŝoguno;
* Aŭgusto la 2-a (Pollando) restarigita;
* Batalo de Poltava: Rusio venkis Svedion;
* Bartolomeu de Gusmão patentigis flugmaŝinon.

## Naskiĝoj 
* 3-a de marto : Andreas Sigismund Marggraf
* 17-a de septembro : Samuel Johnson

## Mortoj 
* Higashiyama imperiestro de Japanio
Bonhumoraj Rakontoj

***Bonhumoraj Rakontoj*** estas verko de Janusz Korczak. Ĝin tradukis el la pola Anna Weinstein. La 64-paĝa libreto aperis en 1927 kiel numero 20 en la serio de Biblioteko Tutmonda ĉe Rudolf Mosse en Berlino.  

## Recenzoj
## Eksteraj ligiloj 
* *Enciklopedio de Esperanto*/B en sia originala formo en la Interreto
* *Enciklopedio de Esperanto* en elŝutebla versio (PDF).
* *Bonhumoraj Rakontoj*  el la pola tradukis Anna Weinstein, 76 paĝoj, ISBN 91-7303-177-1.
* Katalogo de Esperantomuzeo kaj Kolekto por Planlingvoj

Kategorio:Verkoj el la esperantigita pollingva literaturo
Kategorio:Rakontoj
Kategorio:Katalogo de Esperantomuzeo kaj Kolekto por Planlingvoj
Bohema Esperanto-Servo

**Bohema Esperanto-Servo** (mallongigita kiel **BES**) estis entrepreno de inĝ. L. Berger fondita de li en 1918. (v. Ĉeĥoslovakujo.)

EdE-B

Kategorio:Esperanto-movado
Kategorio:Historio de Bohemio
Ĝibraltara Markolo

dekstra|250ra
La **Ĝibraltara Markolo** ligas Atlantikan Oceanon (okcidente) de Mediteraneo (oriente). Sur ĝia norda bordo estas Hispanio kaj Ĝibraltaro, sur la suda Maroko kaj Ceŭto. En la antikveco oni nomis tiun markolon la Heraklaj Kolonoj.

Ĝi profundas 300-900m kaj ĉe la plej mallarĝa punkto larĝas 13 km. Simile al la Sicilia Markolo, en la Ĝibraltara Markolo la profundaj marfluoj fluas de oriento al okcidento, dum proksime de la akvosurfaco ilia direkto estas kontraŭa, tio estas, de okcidento al oriento.

Dum jaroj hispana kaj maroka registaroj studadis la fareblecon bori tunelon aŭ konstrui ponton trans la markolon, simile al la Manika Tunelo inter Francio kaj Britio. Vidu UN-dokumenton E/2001/19 *Project for a Europe-Africa permanent link through the Strait of Gibraltar* (Projekto por daŭra Eŭrop-Afrika ligo tra la Markolo de Ĝibraltaro.) *(anglalingve laŭ franclingva originalo)*

La markolo en la plej mallarĝa zono ampleksas apenaŭ dek-kelk kilometrojn. Tial, ĝi estis transpasita de *Homo antecessor* en antaŭhistorio, kaj maŭroj en 711. Nuntempe, ĝi limas inter riĉaj Hispanio kaj Eŭropa Unio kaj malriĉaj Maroko kaj Afriko. La kruta malsamo pri riĉeco stimulas migradon kaj laŭleĝan kaj kontraŭleĝan de afrikanoj norden. Troŝarĝitaj boatoj (hispanlingve, *patera*) de kontrabandistoj pri homoj kaj drogo klopodas sukcesi kontraŭ elektronika gvatego de hispana polico. Tamen, ofte la boatoj fordrivas aŭ malflosas kaj aperas kadavroj de afrikanoj sur plaĝoj. Simila kaŝmigrado okazas el atlantika Maroko al *Fuerteventura* kaj de Meksiko al Usono tra *Rio Grande del Norte*.

## Vidu ankaŭ 
* Ĝibraltara Arko
* Punta de Tarifa

Kategorio:Markoloj
Kategorio:Ĝibraltaro
Narcís Bofill Miró-Granada

**Narcís BOFILL MIRÓ-GRANADA**, balearano, inĝeniero (ekspluatanto de karbminejoj). Naskiĝis je la 24-a de aprilo 1882 en baleara ĉefurbo Palma de Mallorca. Esperantisto de 1908, fondo de lokaj EG-j, kursgvidado, ĉeforganizinto de la kongreso de Kataluna Esperantista Federacio en Palma. Kunlaborinto de Kataluna Esperantisto kaj de la internacia Esperanto-gazetaro. Du tradukitaj libroj: *La unika vesto* kaj *Mi estas anĝelo*, de Josep Singala, 1925. Kelkaj liaj originalaj verkoj estis premiitaj en la Internaciaj Floraj Ludoj. Lingva Komitatano. Grava mecenato de la regiona kaj internacia movado.

Forpasis en 1938

## Fonto 
* Margais, Xavier. *El moviment esperantista a Mallorca (1898-1938)*. Edicions Documenta Balear, 2002. ISBN 84-95694-29-8. [p.&nbsp;252-253]

----

Laŭ EdE-B

**Narcís BOFILL MIRÓ-GRANADA**, kataluno, inĝ. (ekspluatanto de karbminejoj). Nask. 24 apr. 1882 en Palma de Mallorca E-isto de 1908, fondo de lokaj EG-j kursgvidado, ĉeforganizinto de KEF-kongr. en Palma. Kunlaborinto de int. E-gazetaro. Du trad. libroj: La unika vesto kaj Mi estas anĝelo, 1925. L. K.

Kategorio:Katalunaj esperantistoj
Károly Bodó

[eta|dekstra|220px|Kovrilpaĝo de [Frigyes Karinthy|Frederiko Karinthy: Norda Vento; trad.: Karlo Bodó; 1926; R. Mosse; Berlino]]
**Károly Bodó** (naskiĝis en 1903 en Monor, mortis en la jaro 1963) estis hungara oficisto. Li esperantistiĝis en 1921.

## Referencoj 
BODÓ, Károly
BODÓ, Károly
Geometro Franco Bodini

**Geometro Franco BODINI** ( – ? ) estis itala esperantisto kaj direktoro de la "Kaso por Malsanuloj." Esperantisto de 1922. Direktoro de la nacia Esperanto-organo en 1929-31. Organizis la naciajn kongresojn en Udine, 1929, Como, 1930, Padova, 1931. Estrarano de IEF.

Bodini
Bodini, Geometro Franco
Marcel Bobin

**Marcel BOBIN** [boben] (naskiĝis la  en Parizo; mortis en januaro aŭ februaro 1946 ) estis franca esperantisto, inĝeniero kaj vitraĵkomercisto. Li interesiĝis pri pacifisma agado, profilaktika agado, veneraj malsanoj kaj seksa edukado. Li zorgis precipe pri instruado de Esperanto kaj gvidis en Paris superan kurson. Bobin verkis: *Les mots Esperanto groupés selon le sens*, 1906. Li estis membro de la Lingva Komitato, ĝis minimume 1929 aŭ pli longe.

## Fontoj 
Kategorio:Francaj esperantistoj
Kategorio:Akademio de Esperanto
Douglas Phillips Boatman

**Douglas Phillips BOATMAN** (boŭtmn) estis angla esperantisto kaj okula optikisto. Li naskiĝis la 12-an de junio 1892 en Grays. Inter la jaroj 1915 kaj 1919 li servis kiel soldato en Galipolo, Egiptio, Palestino, Francio kaj Belgio. En 1926 li iĝis la unua prezidanto de Esperanto-Socio de Southend-on-Sea kaj en 1928 la unua sekretario de Rotaria Amikaro de Esperantistoj. 

Krome en 1931 li elektiĝis la unua prezidanto de Interligo Tutmonda de Optikistoj kaj Okulistoj. 

Inter liaj verkaĵoj estas *La Nekonata Konato*, originala rakonto, 1932, *Jes, Panjo!*, unuakta komedio, proksimume 1936, kaj *Kara Diablino*, originala romano, 1979. Multaj artikoloj, rakontoj kaj versaĵoj de li publikiĝis en *The Rotary Wheel* (Londono), *International Language* kaj *Heroldo de Esperanto*. 

Douglas Phillips Boatman mortis en majo 1984; li tiam havis adreson en Lyme Regis.
## Verkoj
**Jes, Panjo ! Unuakta Komedio.* Eld. Heroldo de Esperanto, Amesterdamo, 1935.

## Eksteraj ligiloj
* *Enciklopedio de Esperanto*/B en sia originala formo en la Interreto
* *Enciklopedio de Esperanto* en elŝutebla versio (PDF).

Kategorio:Esperanto-verkistoj
Kategorio:Anglaj esperantistoj
Kategorio:Britaj esperantistoj
Ester Bloomfield

**Ester** aŭ **Esther BLOOMFIELD** [blumfild] estis brazila esperantistino, filino de juda angladevena paro Jacob Bloomfied kaj Kate Shulman, sekretariino de BLE. Ŝi estis unu el pioniroj de Esperanto en Brazilo en komenco de 20-a jarcento. Ŝi gvidis multajn kursojn en Rio-de-Ĵanejro kaj la unuaj Esperanto-kursojn en Belo Horizonto (ĉi tie ankaŭ Esperanto-kurso per radio).

Kategorio: Brazilaj esperantistoj
Hermanus Jacob Blokker

**Hermanus Jacob BLOKKER** (Naskiĝis la 22-an de decembro 1900 en Zutphen, mortis la 15-an de decembro en 1974) estis nederlanda esperantisto kaj vendorganizanto. Li esperantistiĝis en 1915. Blokker gvidis kursojn, estis prezidanto de La Estonto Estas Nia inter 1926 kaj 1931, kunredaktoro de *Holanda Esperantisto* inter 1925 kaj 1931 kaj membro de la ekzamena komitato.

Blokker
Vilmos Bleier

**BLEIER Vilmos** [blejer] (naskita la  en Újpest; mortinta en 1940) estis hungara esperantisto. Lia frato estis Béla Berceli.

Vilmos Bleier studis en teknika altlernejo, poste li laboris kiel foira komercisto, seruristo, 1924-30 administranto de HESL; de 1930 administranto, teknika aranĝanto kaj ĉefa posedanto de LM kaj AELA. Li ekesperantistiĝis en 1922, de tiam ĝis 1930 aktivulo en la laborista movado. Li aranĝis multajn kursojn kaj aŭtoris sennomajn artikolojn. En 1932-33 paroladvojaĝoj en kvar landoj. Talenta oratoro esperantista; organizanto de la literaturaj vesperoj en la UK de Kraków kaj Paris. En la esperanto movado li estas memorita kiel Redaktoro de *Enciklopedio de Esperanto*.

En 1928 li edziĝis, post 2 jaroj li migris al Francio. Li mortis en Parizo.

## Referencoj 
## Eksteraj ligiloj 
* *Enciklopedio de Esperanto*/B en sia originala formo en la Interreto
* *Enciklopedio de Esperanto* en elŝutebla versio (PDF).

Kategorio:Hungaraj esperantistoj
Kategorio:Seruristoj
Agnes Bøgh-Høgsted

**Agnes Elfrida BØGH-HØGSTED** (naskiĝis la  en Arhuzo; mortis la ) estis dana esperantistino. Ŝi edziniĝis en 1906 al oratoro kaj pastro Peter P. Høgsted ĉe "La libera eklezio", en kiu societo ŝi faris liberan, religian laboron dum 30 jaroj. Kun sia edzo kaj sep amikoj ŝi fondis en 1909 Konversacian Esperantistan Klubon de Aarhus. En dana lingvo aperis kelkaj beletraj verkoj de ŝi.

## En Esperanto aperis 
* *Pli ol Fantazio,* tradukis C. Graversen. Åbyhøj: Dansk Esperanto-Forlag. 70 paĝoj. 1-a eldono 1946, 2-a eldono 1967.
* ''Misteroj de l' Vivo,* noveloj, tradukis C. Graversen. Åbyhøj: Dansk Esperanto-Forlag. 97 paĝoj. 1950.
## Recenzoj
Pri *Pli ol Fantazio,*

{{citaĵo|Tro ofte, legante novan "aldonon al nia literaturo”, oni ricevas pli da ĝeno ol da ĝojo : oni legas kvazaŭ kun ruĝa krajono en la mano, mense korektante lingvajn erarojn. Tro oftas la komencantoj, kiuj post elementa kurso sentas sin stilistoj, kuras al la presisto, kaj proklamas sian novebakitecon per svarmo da krudaĵoj kiujn kompetenta kritiko facile estus foriginta.

Jen verko tute alispeca. Dekomence oni legas ĝin kun plezuro duobla, pro bela enhavo kaj bela lingvaĵo. Al tio sendube helpis la kontrolo farita de loka komitato : tia helpo, kian la spertulo scias bonvenigi. Oni povas rekomendi la libron senrezerve. Preskaŭ solaj kritikeblaĵoj estas du landnomoj, kaj transitivigo de *urĝ* : oni diru *Tio urĝas*, ne *Tio urĝas min*. Tute ĝuste oni uzas *baŭmi*—rear, stand on one’s hind legs : ankaŭ figure : *baŭmigi sian edzinon* ; se vi tro aŭdace baŭmos ! Tamen en vortara noto la vorto estas misklarigita ; ĉar pranci (to prance) havas alian signifon : ĉi tie eraras ankaŭ Plena Vortaro. Interesaj esprimoj :   meti manon aretope sur la tablon : lia propra sango ( — filo) ludas ; senti ion bulecan en la gorĝo  . Vortoj neoftaj : citizo—cytisus broom ; *impeti* (burst) (en la ĉambron) ; *impetega* (kiel virĉevalo) ; *modli*— model {fashion, in clay etc.) ; stativo — tripod (music or camera stand) ; *teko* — portfolio, music-case, etc.

La verko mem konsistas el kvin skizoj pri la vivo de homoj ordinaraj, kiajn oni renkontas en la ĉiutaga vivo. Ĝi havas propran kvietan ĉarmon. Estas ja bone, ke, dece ŝatante realismon, oni tamen ne perdu aŭ malŝatu sentimentalecon. “En nia maltrankvila tempo, kun ĝiaj grandaj problemoj, efikas ĉi tiu senpretenda novelaro kiel refreŝiga promeno tra senbruaj stratetoj, kie ankaŭ problemoj etaj havas sian valoron”.
Pri Muzikaj Terminoj. Mi kredas, ke harmonio plene sufiĉas: *harmonilogio'' ne plaĉas. Oni uzas kantiko—canticle, kiam pli ĝusta estus himno (hymn), ĉu flaĝolet-tono — harmono (harmonie) ? Vidu la Muzikan Terminaron.|La Brita Esperantisto, n. 493-494 maj-jun 1946}}

Kategorio:Danaj esperantistoj
Kategorio:Danaj verkistoj
Kategorio:Arhuzanoj
Rudolf Blaufeldt

**Rudolf Blaufeldt** (mortis la 4-an de aprilo 1932) estis estona esperantisto dum Soveta erao.

Blaufeldt, Rudolf
Blaufeldt, Rudolf
Blaufeldt, Rudolf
BES

**BES** havas plurajn signifojn:

*Bjalistoka Esperanto-Societo
*Bohema Esperanto-Servo, 
*Bulgara Esperantista Societo, la landa esperanto-socio de Bulgario
*British Ecological Society, Brita Ekologia Societo, profesia societo de ekologiistoj
*Aéroport de Brest Bretagne, franca flughaveno
***bes** estas kodo de lingvo laŭ normo ISO 639-3.
***BES-a Adresaro**
***Beso**
***Beša**
BES-a Adresaro

**BES-a Adresaro** de Esperantistoj el ĉiuj landoj. Eldonita de Bohema Esperanto-Servo (L. Berger). Unua eldono en 1919, 40 paĝoj, deka eldono 1932, 116 paĝoj, 1107 adresoj. "Ĝi povas esti grava praktika helpilo al la korespondema kaj interŝanĝanta Esperantistaro - kondiĉe, ke la personoj vere respondas." (P. B., Bibliografia Gazeto, 1933, p: 24.)

Kategorio:Esperanto-adresaroj
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience (Esperanto-gazetoj)
Maksimiliano Blassberg

**Maksymiliano Mordche BLASSBERG,** (nask. la  en Lvivo, mortis en 1945) polo, doktoro, interna kuracisto (internisto) kaj diabetologo, loĝinta en Krakovo. Aŭtoro de pli ol 60 medicinaj verkoj en la lingvoj pola, germana kaj en Esperanto. Esperantisto ekde 1912 kies ĉefa Esperanta agado sekvis sur la profesia kampo. Li estis prezidanto de TEKA "Tutmonda Esperantista Kuracista Asocio" kaj ĝia honora membro. Li estis ankaŭ prezidanto de la Esperantista Kunveno en Gdansko kaj aŭtoro de pluraj artikoloj en la antaŭmilitaj revuoj Kuracisto, Internacia Medicina Revuo, Esperanto kaj Literatura Mondo.

## Referencoj 
Kategorio:Internistoj
Kategorio:Polaj esperantistoj
Kategorio:Esperantistaj kuracistoj
Heiman Blok

**Heiman BLOK** (naskiĝis la  en Gorinchem, mortis la  en Auschwitz) estis nederlanda bankestro, instruisto ĉe la Pitmann-lernejo en Amsterdam kaj Esperanto-pioniro.

Proponita de Uitterdijk, Blok estis membro de la Lingva Komitato ekde 1910 ĝis almenaŭ 1929 (vd. tiujaran UEA-jarlibron). Li kunfondis la unuan Esperanto-grupon en Amsterdamo en 1905 kaj estis ties prezidanto, sekretario kaj kursgvidanto. Blok estis sekretario de la Nederlanda Societo Esperantista en 1907 kaj redaktoro de *Amsterdama Pioniro* en 1907. Li prezidis la unuan Esperanto-ekzamenon en Nederlando en 1910. Blok gvidis kursojn kaj donis publikajn lecionojn en multaj lokoj.

Pro Blok estis judo en la okupita Nederlando, la nazioj sendis lin al la koncentrejo Auschwitz dum la dua mondmilito. Tie, li estis murdita en 1942.

## Verkoj 
* Propagandan broŝuron en 1906;
* Blok prilaboris kaj eldonis la Nederlandan-Esperantan ŝlosilon kaj aldonan vortareton Nederlanda-Esperanta en 1908;
* Dudirekta poŝvortareto *Esperanto Zakwoordenboekje* (1-a eldono, Amsterdam 1922; 8-a eldono, Amsterdam 1929).

## Listo de referencoj 
BLOK, Heiman
BLOK, Heiman
Kategorio:Mortintoj en Aŭŝvico
Fernand Blangarin

**Fernand BLANGARIN** (pseŭdonimo: **Fi-Blan-Go**; 7-an de marto 1886 – 29-a de septembro 1914) estis franca esperantisto kaj suboficiro en armeo, aktiva gvidanto de la Laborista Esperanto-movado antaŭ la Unua Mondmilito.

## Vivo 
Li naskiĝis dimanĉe 7-an de marto 1886 en Parizo. Fondinto kaj gvidanto de la laborista asocio "Paco Libereco", kaj poste de "Liberiga Stelo". Redaktanto de Internacia Socia Revuo de 1907 ĝis 1909 kaj kunlaboranto al Le Travailleur Espérantiste. Li tradukis multajn broŝurojn eldonitajn de Paco-Libereco kaj estis Lingva Komitatano. Li partoprenis ruĝulajn kongresetojn en Ĝenevo kaj Kembriĝo.

Mobilizita tuj ĉe la militdeklaro, li pro militvundoj mortis "Por Francio", marde la 29-an de septembro 1914 en Châlons sur Marne (Marne), dum la fama "batalo ĉe Marno".

## Tradukoj 
* *Nova Gvidlibreto por Soldato en ĉiuj Landoj* de Georges Yvetot (1905), Paco-Libereco, tradukita kun 'Ludoviko' 1906;
* *Al la virinoj* de Urbain Gohier, Paco-Libereco, 1909;
* *La parlamentisma iluzio* de Charles-Ange Laisant, Paco-Libereco, 1910.

## Rete legeblaj tekstoj 
* *La Malbenito*, traduko el la franca.

## Eksteraj ligiloj 
* Liberpensuloj

Kategorio:Laborista Esperanto-movado
Kategorio:Francaj esperantistoj
Mary L. Blake

**Mary L. BLAKE** (blejk) (naskiĝis la 4-an de oktobro 1872 en York) (laŭ informoj de la Enciklopedio de Esperanto de 1934) estis angla esperantistinio kaj artistino.

Ŝi desegnis por sciencaj verkoj, gazetoj, arte brodadis ktp. En 1897 en Londono pro sia arta agado ŝi honoriĝis per merita medalo. En 1906 ŝi esperantistiĝis, kaj en 1911 estis la unua Esperantista flugpasaĝero en Anglio. Sekretariino de politikaj kaj aliaj societoj por virinoj, ŝi krome estis membro de la Administra Komitato de Brita Esperantista Asocio, starigis kaj gvidis Esperanto-kursojn en Essex, Birmingham kaj Londono.

Kategorio:Britaj esperantistoj
James Boswell

**James BOSWELL** (naskiĝis la 29-an de oktobro, 1740, mortis la 19-an de majo, 1795) estis skota verkisto. El lia verkaro plej famas la biografio pri Samuel Johnson.

eta|maldekstra|*Account of Corsica*, 1768
Boswell naskiĝis en Edinburgh. Li mortis en Londono en 1795.

## Listo de verkoj 
* *An Account of Corsica* (taglibro, 1768)
* *London Journal 1762-1763* (taglibro, eld. 1950)
* *The Journal of a Tour to the Hebrides* (taglibro, 1785)
* *The Life of Samuel Johnson* (biografio, 1791)

## En Esperanto aperis 
* *Boswell konatiĝas kun Johnson* / Trad. J. S. Dinwoodie. - trovloko: Skota antologio (Kardo, 1978) 18.
* *El malnova Skotlando* / Trad. Albert Goodheir. - trovloko: Esperanto en Skotlando 163 10.

## Eksteraj ligiloj 
* Journal of a Tour to the Hebrides with Samuel Johnson, LL. D., Project Gutenberg
* James Boswell - a Guide

Kategorio:Skotaj verkistoj
Paul Blaise

**Paul BLAISE** [blejz] (pseŭdonimoj **P. B.** kaj **PoBo;** naskita la  en Loveno, Belgio, mortodato nekonata, sed ĉiukaze post 1946) estis belga esperantisto kaj sekretario de Belga Komerca Ĉambro en Londono, profesoro de lingvoj kaj komerca korespondanto en Belgio, Francio kaj Anglio. Li esperantistiĝis antaŭ 1907 kaj en 1910 en Liverpool edziĝis al la angla esperantistino Margaret Lily Jones. La esperantlingva gazetaro amplekse raportis pri la internacia movada geedziĝo, unu el unuaj tiaj eventoj, kaj la Enciklopedio de Esperanto de 1934 menciis ĝin.

En la tri landoj - Belgio, Francio kaj Anglio - li propagandis, instruis Esperanton kaj fondis diversajn grupojn. Instruis ĉe "Academie des Beaux Arts", Loveno (1903), "Ass. Polytechnique" k. a., Parizo (1904-1907), Londono (1908-1932). Helpsekretario de Universala Kongreso (UK) en Kembriĝo 1907 kaj Parizo 1914; kasisto de UK en Oksfordo 1930. Direktoro de Internacia Propagandejo Esperantista; sekretario de Ĉekbanko Esperantista (1907-10). Kunfondinto de Universala Esperanto-Asocio (UEA), ĝia delegito kaj komitatano de 1908; ĝia komisionano. Komitatano de Brita Esperanto-Asocio (BEA) de 1913, ĝia kasisto (1929-31). Multaj artikoloj diversspecaj por Esperanto-gazetoj.

Post la dua mondmilito li loĝis en Liverpool.

## Fontoj 
eta|maldekstra|300ra|

Kategorio:Belgaj esperantistoj
Kategorio:Estraranoj de UEA
Margaret Lily Blaise

**Margaret Lily BLAISE** (blejz), naskiĝis je la familia nomo *Jones* la  en Chester; mortis la  en *Morden*, tiam en la tradicia graflando Surrey, Ŝi instruis Esperanton en londonaj lernejoj. K. R. C. Sturmer, interalie, estis varbita al Esperanto de ŝia parolado en 1922.

Kun sia edzo ŝi estis membro de la Loka Kongresa Komitato (LKK) de la 22a Universala Kongreso en Oksfordo en 1930.

## Verkoj 
* *The Esperanto Manual*, 1908;
* *La Profitoj de Esperanto*, 1909;
* *A World Language*, broŝura propagandilo 16-paĝa, 1916.

Blaise laboris ankaŭ literature.

## Referencoj 
## Eksteraj ligiloj 
* Biografio de Margaret Blaise  ĉe Esperanto Research

Kategorio:Britaj esperantistoj
Kategorio:Akademio de Esperanto
John Beveridge

**John	BEVERIDGE** [BEveriĝ] (naskita la  en Ayr, Suda Erŝiro; mortinta la ) estis skota esperantisto kaj pastro.  Esperantistiĝis en 1907. Unua prezidanto de la Skota Esperanto-Federacio. Unu el la tradukintoj de la Nova Testamento. Artikoloj en multe da Esperanto-gazetoj.

## Biografio
John Beveridge naskiĝis en Ayr, la filo de solicitoro. Li estis edukita ĉe Akademio Ayr kaj Universitato de Glasgovo, kie li diplomiĝis antaŭ sia edukado ĉe Nova Kolegio en Edinburgo. Li estis ordinita kiel presbiteriano kaj predikis plurloke ĝis pensiiĝo en 1926. Li edziĝis al Alice Alexandra Henderson el Sidnejo, Aŭstralio. Liaj ĉefaj ŝatokupoj estis Esperanto kaj abelbredado.

Beveridge laboris por la Esperanto traduko de la Biblio, kaj tiuteme korespondis kun William Main Page, John Cyprian Rust, kaj L.L. Zamenhof. Li ankaŭ predikis Esperante ĉe servo en abatejo Dunfermline en 1937.

Granda parto de lia persona arkivo, dokumentoj kaj leteroj estis donacitaj post lia forpaso al la arkivejo de la Universitato de St Andrews.

## Referencoj 
Kategorio:Skotaj esperantistoj
Kategorio:Britaj esperantistoj 
Kategorio:Universitato de Glasgovo
Kategorio:Esperanto-movado en Edinburgo
Leo Blaas

**Leo BLAAS** [blas] (naskiĝinta la  en Innsbruck, mortinta la  en Natters / distrikto Innsbruck Land) estis aŭstra esperantisto kaj juĝisto.

Li estis esperantisto de 1908, kaj multajn jarojn prezidantis je la *Esperanto-Klubo de Innsbruck*. Li multflanke aktivis: ekz. prelegis li por la loka radiokanalo *Radio Innsbruck* en la 9.3.1927 pri la avantaĝoj de Esperanto. Tradukaĵoj de li aperis en la periodaĵo "Aŭstria Esperantisto". Por lingvo-lernemuloj verkis li *Esperanto laŭ Mertner*. Li estis kunlaboranto de Eugen Wüster (Enciklopedia Vortaro Esperanta-Germana), kaj verkadis ampleksan etimologion (morfologion) de Esperanto.

Post la Dua Mondmilito, profesoro Hermann Ammann instigis starigon de lektoradon pri Esperanto ĉe la universitato de Innsbruck. La frua morto de Leo Blaas, kiu ekpretis docenti, repuŝis tian elanon. Almenaŭ en 1948/49 Blaas donis kursojn ankaŭ ĉe la universitato: unu lia disĉiplo estis la fama lingvisto Hermann Ölberg. Por la vilaĝo Natters li verkis kronikon. 

En 1948 la esperanta libroposedaro de Blaas estis transprenita fare de la Germana Esperanto-Biblioteko de Aalen.

## Notoj
Kategorio:Aŭstraj esperantistoj
Kategorio:Homoj rilataj al Innsbruck
Kategorio:Eugen Wüster
Kategorio:Tirolanoj
Adolf Bischitzky

D-ro **Adolf BISCHITZKY** [biŝicki] (naskiĝis la  en Driz; mortis la  en Prago) estis ĉeĥoslovaka germano, esperantisto kaj kuracisto en Prago.

Li estis humanisto, liberpensulo, prezidanto de Ĉeĥa Ligo de Homaj Rajtoj. Li kunfondis en 1908 kaj prezidis ekde 1911 Societon de germanlingvaj Esperantistoj en Prago. De 1921 li estis membro de ŝtata ekzamena komisiono. Li gvidis kursojn kaj estis profesoro de Esperanto en la germanlingva Komerca Akademio en Prago. Li estis kunlaboranto de *Internacia Medicina Revuo, Marto,* ktp. Li tradukis *Maria Magdalena* de Hebbel; *Suferoj de la juna Werther* de Goethe; *La aliformigita driado* de Hugo SALUS. Li verkis ekzercaron por germanoj, 1922.

## Literaturo 
* Nekrologo de Ludwig Goldberger en *Informilo de Germana Esperanto-Ligo en Ĉeĥoslovakio* 1934/6, paĝo 39.

## Eksteraj ligiloj 
* Liberpensuloj

Kategorio:Ĉeĥoslovakaj tradukistoj
Kategorio:Tradukistoj el la germana lingvo
Kategorio:Tradukistoj al Esperanto
Kategorio:Ĉeĥoslovakaj esperantistoj
Kategorio:Ĉeĥoslovakaj kuracistoj
Kategorio:Germanaj esperantistoj
Kategorio:Germanaj kuracistoj